Dívčí kámen

Dívčí kámen (en E-o: Knabina ŝtono, kaj ankaŭ Majdštejn) estas burgruino en Ĉeĥio. Ĝi situas en Sudbohemia regiono, ĉe kampurbo Křemže, 10 km norde de la urbo Český Krumlov (listigita al Monda heredaĵo de UNESKO), sur roka deklivo super la rivero Vltava.

Ampleksa impona ruino de la gotika burgo, konstruitigita surloke de iama pratempa sidloko inter 1350-1384 de la plej potenca sudbohemia nobela familio Rožmberkidoj. Unu el la plej grandaj kaj plej gravaj burgoj de tiu nobela familio. En 1394 estis en ĝi mallonge arestata la ĉeĥa reĝo Venceslao la 4-a (filo de Karolo la 4-a, kiu skribe konfirmis fondodokumenton de la burgo). 

La burgo plenumis rolon de armea kaj administra centro de ĉirkaŭaĵo. Tamen pagoj por riparoj estis tiom altaj, ke Petr z Rožmberka decidis en la jaro 1506 fini kun ili. La ekipaĵon li forveturigis al Český Krumlov kaj la burgon li lasis al ĝia sorto. Ekde la jaro 1541 ĝi estas notata kiel dezerta. 

La burgoruino estas nuntempe libere alirebla kaj estas ŝatataj celoj por piedmigrado en la regiono.

 Eksteraj ligiloj 

Oficiala burga retpaĝo  ĉeĥe, germane, angle
(kun fotogalerio kaj videofilmo)

Kategorio:Křemže
Kategorio:Burgoj en Šumava cismontaro
Kategorio:Burgoruinoj en Sudbohemia regiono
Kategorio:Kulturaj memorindaĵoj en distrikto Český Krumlov
Kategorio:Gotikaj burgoj en Ĉeĥio
Kategorio:Burgoj fonditaj en la 14-a jarcento